section_heading: Vrste oglašivačkih apela
paragraph_text: Oglašivački apel, ako je uspješno ugrađen u oglasnu poruku, potrošač mora povezati sa specifičnim motivom ili skupinom motiva koji će usmjeriti njegovo ponašanje. U teoriji i praksi postoji mnogo apela pa u skladu s tim i njihovih klasifikacija. Jedna od klasičnih podjela razlikuje apele usmjerene na proizvod i apele usmjerene na potrošača.